કળિયુગનું શાસન બરાબર જામ્યું ત્યારે એક વાર ચિત્રગુપ્તે ભગવાન સમક્ષ નિવેદન કર્યું, પ્રભુ! પ્રભુ! મનુષ્યજાતિને આપણે એનાં કર્મો પ્રમાણે દંડ કરીએ છીએ. કયા કર્મનો કયો દંડ કરવો તે આપણા કોમ્પ્યુટરમાં ફીડ કરેલું છે; પણ, પ્રભુ! આ કળિયુગમાં ભારત-વાસીઓનું એક કર્મ એવું છે, જેનો શો દંડ કરવો તે અંગે આપણા કોમ્પ્યુટરમાંથી કશું માર્ગદર્શન મળતું નથી. દરેક કર્મનું ફળ તો આપવું જ પડે, પણ આ કર્મના ફળમાંથી ભારતવાસીઓ છટકી જાય છે.